|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Georgios Stamelos

|  |
| --- |
|  |
| stamelos@upatras.gr; gstam@otenet.gr  |
|  |
| +30-2610969729 |
| University of Patras, TEPEKE, University Campus, Gr-26500 Patras |

 |  |

|  |
| --- |
| research Activities (2015-2020)1. **Successful study conditions at the University: Entering student’s mind** (ΕΣΠΑ/ΕΔΒΜ103/MIS 5047177), 2020-2021

ΠερίληψηΕνώ η ελληνική κοινωνία αλλά και η εξειδικευμένη ελληνική βιβλιογραφία εστιάζουν στην πρόσβαση στην ανώτατη εκπαίδευση, φαίνεται ότι το μεγάλο πρόβλημα βρίσκεται πλέον στην παράταση του χρόνου φοίτησης ή εγκατάλειψη των σπουδών από τους φοιτητές. Επίσης, αν και τόσο το ίδρυμα φοίτησης όσο και το πρόγραμμα σπουδών παίζουν σημαντικό ρόλο στη φοίτηση, στη διάρκεια φοίτησης και την αποφοίτηση η γενική εικόνα δείχνει ότι ένα 35-40% «ευτυχισμένων» επιτυχόντων των πανελληνίων εξετάσεων δεν τελειώνει ποτέ την ανώτατη εκπαίδευση. Μάλιστα η Ελλάδα μοιάζει να είναι η χώρα της Ευρωπαϊκής Ένωσης με τη χειρότερη αναλογία πτυχιούχων/φοιτητών.Βέβαια αξίζει να σημειωθεί ότι το πρόβλημα αυτό δεν είναι μόνο ελληνικό, είναι διεθνές, και αποτελεί αντικείμενο παγκόσμιας ενασχόλησης διότι συνδέεται τόσο με το κόστος λειτουργίας της ανώτατης εκπαίδευσης όσο και με αρνητικά συναισθήματα που δημιουργεί η αποτυχία και εγκατάλειψη των σπουδών σε σημαντικό μέρος του πληθυσμού. Συνεπώς πρόκειται για ένα πολυπρισματικό ζήτημα που ενέχει εκπαιδευτικές, κοινωνικές, ψυχολογικές και οικονομικές διαστάσεις επομένως είναι ζήτημα εκπαιδευτικής πολιτικής. Σήμερα, το πρόβλημα της εγκατάλειψης συνδέεται με την έννοια της (ατομικής) ευημερίας/ευζωίας του/της φοιτητή/τριας (student well-being) και την φοιτητική ικανοποίησή του/της (student satisfaction) τόσο από τη ζωή του/της συνολικά όσο κι από τις σπουδές του/της αλλά και τις συνθήκες σπουδών. Έτσι, για τη συγκεκριμενοποίηση μέτρων και προγραμμάτων εκπαιδευτικής πολιτικής που θα περιόριζαν το φαινόμενο της παράτασης και/ή εγκατάλειψης των σπουδών είναι κρίσιμο να γνωρίζει κανείς όσα περισσότερα γίνεται σχετικά με τα (συν)αισθήματα της ευημερίας/ευζωίας και της ικανοποίησης των φοιτητών. Καταληκτικά, αυτές οι δύο έννοιες μπορούν να μπουν στο ερευνητικό μικροσκόπιο και να συγκροτήσουν αναλυτικά εργαλεία με τελικό στόχο τη μείωση του προβλήματος του χρόνου ολοκλήρωσης των σπουδών και της φοιτητικής εγκατάλειψης. Η προσέγγιση δεν θα ήταν πλήρης αν δεν προστίθετο και μια τρίτη θεωρητική έννοια η οποία καλύπτει το διακύβευμα που σχετίζεται με τη γνώση και τη μάθηση. Αυτή η έννοια είναι η «σχέση *στη* γνώση» (rapport au savoir) του Bernard Charlot. Έτσι, η φοιτητική ευημερία/ευζωία και η φοιτητική ικανοποίηση θα συνδεθούν άμεσα όχι μόνο με ψυχολογικές και/ή υλικές ανάγκες αλλά και με την ουσία της εκπαιδευτικής διαδικασίας, δηλαδή τη γνώση και τη μάθηση.Με βάση της τρεις θεωρητικές έννοιες «φοιτητική ευημερία/ευζωία», «φοιτητική ικανοποίηση», «σχέση *στη* γνώση» προτείνουμε μια έρευνα πεδίου με μεικτή μεθοδολογία (ποσοτική/ερωτηματολόγιο και ποιοτική/συνεντεύξεις) με στόχο την καλύτερη κατανόηση του τρόπου σκέψης και δράσης των σύγχρονων φοιτητών. Με δεδομένο τον χρονικό περιορισμό (15 μήνες για την πλήρη ολοκλήρωση του έργου) η έρευνα προτείνεται να γίνει στο Πανεπιστήμιο Πατρών το οποίο είναι το 3ο μεγαλύτερο της χώρας και διαθέτει το σύνολο (σχεδόν) των επιστημονικών περιοχών. Η έρευνα θα καλύψει ένα κενό στην ελληνική βιβλιογραφία, θα ανοίξει ένα νέο επιστημονικό πεδίο ερευνών και μπορεί να προμηθεύσει την Πολιτεία με χρήσιμα συμπεράσματα και προτάσεις για την ανάπτυξη εστιασμένων προγραμμάτων και εργαλείων πολιτικής με στόχο τον περιορισμό της φοιτητικής παράτασης και/ή εγκατάλειψης των σπουδών, πρόβλημα που πλήττει σήμερα τη χώρα.1. **Έρευνα για τη μαθητική διαρροή (**ΕΣΠΑ/Ανάπτυξη Ανθρώπινου Δυναμικού, Εκπαίδευση και Διά Βίου Μάθηση/MIS 5001036), ΙΕΠ, 2017-2019.

Αντικείμενο της προτεινόμενης Πράξης αποτελεί η σε βάθος διερεύνηση του φαινομένου της μαθητικής διαρροής (ΜΔ) και ο σχεδιασμός οριζόντιων δράσεων και ad hoc παρεμβάσεων για την αντιμετώπιση αυτού του αρνητικού κοινωνικού φαινομένου. Η μείωση της μαθητικής διαρροής έχει κατ' επέκταση θετική επίπτωση στον δείκτη της Πρόωρης Εγκατάλειψης του Σχολείου (ΠΕΣ), ο οποίος καταγράφεται στατιστικά από την αρμόδια Ελληνική Στατιστική Αρχή για λογαριασμό της Ευρωπαϊκής Στατιστικής Αρχής και αποτελεί έναν δείκτη εκτίμησης του επιπέδου εκπαίδευσης και των κοινωνικών συνθηκών. Στο φυσικό αντικείμενο περιλαμβάνονται η διενέργεια ερευνών, η εκπόνηση μελετών, η ανάπτυξη μεθοδολογίας και εργαλείων και η εξειδίκευση των απαιτούμενων δράσεων για την επίτευξη των επιθυμητών αποτελεσμάτων σε δύο άξονες: αφενός στη δημιουργία μηχανισμού για την ορθή και ολοκληρωμένη καταγραφή και παρακολούθηση της μαθητικής διαρροής με τη χρήση αξιόπιστων και αντιπροσωπευτικών δεικτών και αφετέρου στην εξαγωγή επιστημονικών πορισμάτων, τα οποία θα οδηγήσουν στη λήψη μέτρων για την πρόληψη και τον περιορισμό του φαινομένου. Παράλληλα, θα σχεδιαστεί και θα αναπτυχθεί ενημερωτικό και εκπαιδευτικό υλικό, το οποίο θα διατεθεί μέσω ειδικού portal της πράξης σε όλη την εκπαιδευτική κοινότητα. Συνολικά, η προτεινόμενη πράξη συνιστά την επιστημονική τεκμηρίωση για τις δράσεις που σχεδιάζονται και θα εξειδικευτούν στο πλαίσιο του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση», με σκοπό να αντιμετωπιστεί αποτελεσματικότερα το φαινόμενο της μαθητικής διαρροής και κατ' επέκταση της Πρόωρης Εγκατάλειψης του Σχολείου. 1. **Modernisation of Higher Education in Greece (MOHE), Erasmus+, KA3 Support to Policy reform, Υπουργείο Παιδείας, 2014-2015.**

**The project objectives are the following**:-Ensure the actual correct use of recognition tools (Learning outcomes, ECTS, DS) among Hellenic HEIs. -Prepare Hellenic HEIs for the challenges of internationalisation in a global context-enhance the creation of Joint Degrees-Link curricula and research to the labour market. The priority themes at the national level is to foster student-centred learning and innovative teaching methods, ensuring that qualification frameworks, ECTS and DS are implemented correctly and examine national legislation so as to dismantle obstacles to the creation of Joint Degrees. 1. **Programme d’appui à la politique sectorielle de l’enseignement supérieur et la recherche scientifique. Εμπειρογνώμονας στον άξονα (PAPS-ESRS, POOL R1) διασφάλιση της ποιότητας. Πρόγραμμα συγχρηματοδοτούμενο από την ΕΕ και την Αλγερία, 2014-2015**.

Σκοπός του προγράμματος ήταν η βοήθεια για την ανάπτυξη ενός μηχανισμού διαφοροποίησης και επαγγελματοποίησης της προσφοράς προγραμμάτων σπουδών ανώτατης εκπαίδευσης στην Αλγερία. Στο πλαίσιο αυτό, ο άξονας POOL R1 είχε ως σκοπό τη βοήθεια ανάπτυξης ενός συστήματος διασφάλισης ποιότητας για την ανώτατη εκπαίδευση της Αλγερίας.  |

 |